Corrala Utopia

“Kανένας άνθρωπος  χωρίς  σπίτι, κανένα σπίτι χωρίς ανθρώπους» (κύριο σύνθημα της «Corrala Utopia»). 

Η χρηματιστηριακή κρίση του 2008 οδήγησε τη μεσαία τάξη σε οικονομικό αδιέξοδο. Για την επιβίωσή της προχώρησε σε από κοινού ενέργειες  που οδήγησαν σένα μετασχηματισμό ιδεών και λειτουργιών[1].  Σύμφωνα με την  Έλινορ ¨Οστρομ εάν υπάρξει συνεργασία, αυτό-οργάνωση και σεβασμός σε κανόνες και νόρμες μπορεί ν α επιτευχθεί επιτυχής διαχείριση  κοινών πόρων[2].  Στην Ανδαλουσία υπήρξε μεγάλη οικοδομική έκρηξη με την αλλαγή της χιλιετίας. Οι αξίες των ακινήτων είχαν εκτιναχθεί.  Το 2008 με την παγκόσμια οικονομική ύφεση η ανεργία , οι περικοπές μισθών και συντάξεων οδήγησαν εκατομμύρια πολιτών σε απόγνωση. Το 2010 οι ισπανικές τράπεζες προχώρησαν  σε εξώσεις σε πάνω από 100.000 νοικοκυριά.

Στη Μακαρένα, μια συνοικία της Σεβίλλης , βρίσκεται η «Corrala Utopia» («Κοράλα Ουτόπια») [3]. Η Μακαρένα  είχε  το μεγαλύτερο ποσοστό εξώσεων στην πόλη. Ακτιβιστικές οργανώσεις υπολογίζουν ότι στην ευρύτερη περιοχή της Σεβίλλης υπήρχαν περίπου 130.000 ακατοίκητα σπίτια Κατά τη διάρκεια των κινημάτων των Indignados το 2011, των αγανακτισμένων πολιτών στις πλατείες, δημιουργήθηκαν ομάδες όπως η  15Μ (κίνημα “Occupy”),  οι οποίες βοήθησαν ανθρώπους άστεγους και οικονομικά αδύναμους ως αποτέλεσμα της τραπεζικής κρίσης. Κατά τη διενέργεια των δημόσιων συνελεύσεων στις πλατείες το θέμα στέγασης για τους πολίτες που έχασαν τα σπίτια τους λόγω χρεών στις τράπεζες απασχόλησε πολύ τους ακτιβιστές[4].

Η δυνατότητα κάλυψης κενών κτιρίων στην περιοχή της Σεβίλλης έδωσε τη δυνατότητα επίλυσης του σοβαρού αυτού προβλήματος καθώς χιλιάδες άνθρωποι είχαν βρεθεί ξαφνικά άστεγοι. Οι καταλήψεις αυτές ονομάστηκαν «σιωπηλές καταλήψεις» καθώς ήταν «σιωπηλές» για το φόβο των αρχών.[5]   Αρχικά επιλέχθηκε μια πολυκατοικία που ανήκε στην κατασκευαστική εταιρία Maexpa, που βρισκόταν την περίοδο εκείνη υπό καθεστώς πτώχευσης. Η Corrala Utopia ήταν η πρώτη κενή πολυκατοικία που κατέλαβαν τα θύματα της  τρέχουσας οικονομικής κρίσης[6].

Η 67χρονη Άννα Λόπεθ  ζούσε  στο κτίριο Corrala Utopia μαζί με τον 71χρονο σύζυγό της Πάντσο, πρώην χορευτή φλαμένκο, με σοβαρά καρδιολογικά προβλήματα. Το ζευγάρι εκδιώχθηκε από το σπίτι του το 2012, αν και υπήρχαν αυτά τα σοβαρά προβλήματα υγείας, γιατί καθυστερούσαν να πληρώσουν το στεγαστικό τους δάνειο. Πριν μετακομίσουν στην «Κοράλα Ουτόπια» πέρασαν αρκετές εβδομάδες που κοιμόντουσαν…στην είσοδο του σπιτιού τους. Γι αυτούς οι «Corralas» αποτελούν παράδειγμα για όλους τους ανθρώπους που αγωνίζονται. Αποδεικνύουν ότι μπορούν να βοηθήσουν τους εαυτούς τους και τους γύρω τους.   

Οι κάτοικοι της Corrala Utopia έχουν βραβευθεί από το Asociacion Pro-Derechos Humana de Andalucia (Ένωση Ανθρωπίνων Δικαιωμάτων της Ανδαλουσίας) το 2012..   
[1] De Angelis, M.(2013), Κοινά, περιφράξεις και κρίσεις. Θεσσαλονίκη, εκδόσεις των ξένων (σελ. 81-122).

[2] Οστρομ¨, Ε. (2002), Η διαχείρηση των κοινών πόρων, Αθήνα, Εκδόσεις Καστανιώτης.

[3]Εφημερίδα «Το Βήμα» : Ισπανία: Οι άστεγοι στήνουν δίκτυο καταλήψεων άδειων σπιτιών  https://www.tovima.gr/2013/03/05/world/ispania-oi-astegoi-stinoyn-diktyo-katalipsewn-adeiwn-spitiwn/, ανακτήθηκε 28/04/2021

[4] Εφημερίδα «Le Monde diplomatique» (ισπαν.): Το  Corrala Utopia της Σεβίλλης», https://mondiplo.com/la-corrala-utopia-de-sevilla, ανακτήθηκε 28/04/2021

[5]Περιοδικό «Τρένο» : Οι σιωπηλές  καταλήψεις»https://trenomag.wordpress.com/2013/01/19/%CE%BF%CE%B9-%CF%83%CE%B9%CF%89%CF%80%CE%B7%CE%BB%CE%AD%CF%82-%CE%BA%CE%B1%CF%84%CE%B1%CE%BB%CE%AE%CF%88%CE%B5%CE%B9%CF%82/

[6]Alfavita news room: Corrala: Το κίνημα κατά των εξώσεων που καταλαμβάνει την Ισπανία, https://www.alfavita.gr/koinonia/92839_corrala-kinima-kata-ton-exoseon-poy-katalambanei-tin-ispania, ανακτήθηκε 29/04/2021.

Οικιστικά κοινά